Έκθεση Διοικητικού Συμβουλίου  – 30 Ιουνίου 2024 
 
11 
 
 
εξοφλητικής προτεραιότητας σε «Baa3» από «Βa2», και τα δύο με θετικές προοπτικές. Την ίδια ημερομηνία, η Moody's αξιολόγησε 
την Εταιρεία με «Ba2» με θετικές προοπτικές. 
Στις 4 Ιουλίου 2024, η S&P Global Ratings αναβάθμισε τη μακροπρόθεσμη πιστοληπτική ικανότητα της Τράπεζας σε «BB» από 
«BΒ-» με θετικές προοπτικές. Για την Εταιρεία, η μακροπρόθεσμη πιστοληπτική ικανότητα εκδότη αναβαθμίστηκε σε «Β+», με 
θετικές προοπτικές. 
Στις 14 Δεκεμβρίου 2023, η Fitch Ratings αναβάθμισε τη μακροπρόθεσμη πιστοληπτική ικανότητα της Τράπεζας σε "BB-" από "B" 
με θετικές προοπτικές. Στις 8 Ιανουαρίου 2024, η Fitch Ratings αξιολόγησε τη μακροπρόθεσμη πιστοληπτική ικανότητα της 
Εταιρείας σε «BB-» με θετικές προοπτικές. 
Στις 6 Δεκεμβρίου 2023, η DBRS Morningstar αναβάθμισε τη μακροπρόθεσμη αξιολόγηση εκδότη της Τράπεζας σε "BB" από "B". 
Ταυτόχρονα, η DBRS Morningstar αναβάθμισε την αξιολόγηση των μακροπρόθεσμων καταθέσεων της Τράπεζας σε "BB" από "B". 
Η τάση σε όλες τις αξιολογήσεις είναι σταθερή. 
Χρηματοδότηση και ρευστότητα 
Η Εταιρεία ολοκλήρωσε επιτυχώς την τιμολόγηση Ομολόγου Μειωμένης Εξασφάλισης Tier 2 ύψους € 500 εκατ. 
Στις 10 Ιανουαρίου 2024, η Εταιρεία ανακοίνωσε ότι ολοκλήρωσε με επιτυχία την τιμολόγηση νέου Ομολόγου Μειωμένης 
Εξασφάλισης Tier 2 ύψους € 500 εκατ. με κουπόνι 7,250%, προσελκύοντας το ενδιαφέρον σημαντικού αριθμού θεσμικών 
επενδυτών. Το Ομόλογο είναι διάρκειας 10,25 ετών, με δικαίωμα ανάκλησης μεταξύ 5ου και 5,25ου έτους και με ημερομηνία 
διακανονισμού την 17η Ιανουαρίου 2024. Το Ομόλογο διαπραγματεύεται στο Χρηματιστήριο του Λουξεμβούργου - Euro MTF 
Market. Σε συνδυασμό με τη νέα έκδοση, η Εταιρεία ανακοίνωσε πρόταση επαναγοράς ομολόγων με μετρητά για τους κατόχους 
του ομολόγου μειωμένης εξασφάλισης Tier 2 με απόδοση 9,750% και με δυνατότητα ανάκλησης τον Ιούνιο 2024. Συνολικά, το 
κεφάλαιο των ομολογιών που προσφέρθηκαν στο πλαίσιο της προσφοράς ανήλθε σε € 294 εκατ. Τα κεφάλαια που 
συγκεντρώθηκαν μέσω της νέας έκδοσης χρησιμοποιήθηκαν από την Εταιρεία για τη χρηματοδότηση της πρότασης επαναγοράς 
ομολόγων με μετρητά και για την περαιτέρω ισχυροποίηση της κεφαλαιακής της θέσης. 
Η Τράπεζα Πειραιώς ολοκλήρωσε επιτυχώς την τιμολόγηση Ομολόγου Υψηλής Εξοφλητικής Προτεραιότητας ύψους € 500 εκατ. 
Στις 10 Απριλίου 2024, η Εταιρεία ανακοίνωσε ότι η Τράπεζα ολοκλήρωσε με επιτυχία την τιμολόγηση νέου Ομολόγου Υψηλής 
Εξοφλητικής Προτεραιότητας ύψους € 500 εκατ. (εφεξής «Ομόλογο»), με κουπόνι 5,00%, προσελκύοντας το ενδιαφέρον 
σημαντικού αριθμού θεσμικών επενδυτών. Το Ομόλογο είναι εξαετούς (6) διάρκειας, με δικαίωμα ανάκλησης στα πέντε (5) έτη. 
Ως ημερομηνία διακανονισμού ορίστηκε η 16η Απριλίου 2024 ενώ τα ομόλογα διαπραγματεύονται στο Χρηματιστήριο του 
Λουξεμβούργου - Euro MTF Market. Η έκδοση στηρίζει την επίτευξη του τελικού στόχου MREL.  
Η Τράπεζα Πειραιώς ολοκλήρωσε επιτυχώς την τιμολόγηση Πράσινου Ομολόγου Υψηλής Εξοφλητικής Προτεραιότητας ύψους 
€ 650 εκατ.  
Στις 11 Ιουλίου, η Εταιρεία ανακοίνωσε ότι η Τράπεζα ολοκλήρωσε με επιτυχία την τιμολόγηση νέου Πράσινου Ομολόγου Υψηλής 
Εξοφλητικής Προτεραιότητας ύψους € 650 εκατ. (εφεξής «Ομόλογο»), με απόδοση 4,625%, προσελκύοντας το ενδιαφέρον 
σημαντικού αριθμού θεσμικών επενδυτών. Το Ομόλογο έλαβε επενδυτική βαθμίδα «Βaa3» από τον οίκο Moody’s Ratings. Το 
Ομόλογο είναι πενταετούς (5) διάρκειας, με δικαίωμα ανάκλησης στα τέσσερα (4) έτη. Η ημερομηνία διακανονισμού είναι η 17η 
Ιουλίου 2024 και τα ομόλογα θα διαπραγματεύονται στο Χρηματιστήριο του Λουξεμβούργου - Euro MTF Market. Τα έσοδα της